ΚΑΝΟΝΙΣΜΟΣ (ΕΚ) αριθ. 623/98 ΤΗΣ ΕΠΙΤΡΟΠΗΣ της 19ης Μαρτίου 1998 για την τροποποίηση του κανονισμού (ΕΚ) αριθ. 577/97 περί ορισμένων λεπτομερειών εφαρμογής του κανονισμού (ΕΚ) αριθ. 2991/94 του Συμβουλίου για τον καθορισμό των κανόνων για λιπαρές ουσίες για επάλειψη και του κανονισμού (ΕΟΚ) αριθ. 1898/87 του Συμβουλίου σχετικά με την προστασία της ονομασίας του γάλακτος και των γαλακτοκομικών προϊόντων κατά τη διάθεσή τους στο εμπόριο

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1898/87 του Συμβουλίου, της 2ας Ιουλίου 1987, σχετικά με την προστασία της ονομασίας του γάλακτος και των γαλακτοκομικών προϊόντων κατά τη διάθεσή τους στο εμπόριο (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 4 παράγραφος 2,

Εκτιμώντας:

ότι το άρθρο 3 του κανονισμού (ΕΚ) αριθ. 577/97 της Επιτροπής, της 1ης Απριλίου 1997, περί ορισμένων λεπτομερειών εφαρμογής του κανονισμού (ΕΚ) αριθ. 2991/94 του Συμβουλίου για τον καθορισμό των κανόνων για λιπαρές ουσίες για επάλειψη και του κανονισμού (ΕΟΚ) αριθ. 1898/87 του Συμβουλίου σχετικά με την προστασία της ονομασίας του γάλακτος και των γαλακτοκομικών προϊόντων κατά τη διάθεση τους στο εμπόριο (2), όπως τροποποιήθηκε τελευταία από τον κανονισμό (ΕΚ) αριθ. 2181/97 (3), θεσπίζει τους κανόνες για τη χρήση της ονομασίας «βούτυρο» για σύνθετα προϊόντα, όπως αυτά ορίζονται στο άρθρο 2 παράγραφος 3 του κανονισμού (ΕΟΚ) αριθ. 1898/87 7 ότι το εν λόγω άρθρο προβλέπει ότι η ελάχιστη περιεκτικότητα των σύνθετων προϊόντων με την ονομασία «βούτυρο» σε γαλακτικές λιπαρές ουσίες είναι 75 %.

ότι το άρθρο 4 του κανονισμού (ΕΚ) αριθ. 577/97 καθορίζει τη διαδικασία που πρέπει να ακολουθείται για να εγκριθεί η χρήση της ονομασίας «βούτυρο» για σύνθετο προϊόν, σημαντικό συστατικό του οποίου είναι το βούτυρο αλλά για το οποίο η ελάχιστη περιεκτικότητα 75 % για τις γαλακτικές λιπαρές ουσίες δεν μπορεί να τηρηθεί για τεχνικούς ή/και οργανοληπτικούς λόγους 7

ότι η εμπειρία έδειξε ότι θα είναι δύσκολο να εφαρμοσθεί η διαδικασία αυτή κατά περίπτωση και με τέτοιο τρόπο ώστε να εξασφαλίζεται η δίκαιη εφαρμογή της και η ομοιογένεια 7 ότι θα πρέπει να εφαρμοσθούν, για την ονομασία των σύνθετων προϊόντων που περιέχουν βούτυρο, κανόνες που μπορούν να γίνουν εύκολα κατανοητοί 7 ότι οι κανόνες αυτοί πρέπει να λάβουν υπόψη τους την ανάπτυξη της αγοράς των σύνθετων προϊόντων 7

ότι ο γενικός κανόνας που επιτρέπει τη χρήση της ονομασίας «βούτυρο» για σύνθετα προϊόντα σημαντικό συστατικό των οποίων είναι το βούτυρο αλλά για τα οποία είναι αποδεκτό ότι η ελάχιστη περιεκτικότητα σε γαλακτικές λιπαρές ουσίες είναι μικρότερη του 75 % αλλά είναι τουλάχιστον 62 %, εφόσον η ονομασία περιλαμβάνει όρους που εξασφαλίζουν ότι δεν παραπλανάται ο καταναλωτής 7

ότι τα προϊόντα τα οποία αποτελούνται από βούτυρο, ζάχαρη και αλκοολούχο ποτό αποτελούν σαφώς καθορισμένη ομάδα σύνθετων προϊόντων με ιδιαίτερα χαρακτηριστικά 7 ότι θα πρέπει να υπάρχει ειδική πρόβλεψη για τη χρήση της ονομασίας «βούτυρο» για τα εν λόγω προϊόντα 7

ότι για να εξασφαλισθεί ότι επιτυγχάνονται πλήρως οι στόχοι του κανονισμού (ΕΟΚ) αριθ. 1898/87, έχοντας υπόψη το ευρύ φάσμα της περιεκτικότητας σε γαλακτικές λιπαρές ουσίες των σύνθετων προϊόντων που μπορούν να υπαχθούν στο καθεστώς χρήσης της ονομασίας «βούτυρο», πρέπει να αποτελέσει προϋπόθεση για τη χρήση της εν λόγω ονομασίας η αναφορά στην ετικέτα του προϊόντος της περιεκτικότητας σε λιπαρές ουσίες 7

ότι η επιτροπή διαχείρισης γάλακτος και γαλακτοκομικών προϊόντων δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 577/97 τροποποιείται ως εξής:

1. Το άρθρο 3 αντικαθίσταται από το ακόλουθο κείμενο:

«Άρθρο 3

1. Ένα σύνθετο προϊόν, σημαντικό συστατικό του οποίου, κατά την έννοια του άρθρου 2 παράγραφος 3 του κανονισμού (ΕΟΚ) αριθ. 1898/87, είναι το βούτυρο, μπορεί να χρησιμοποιήσει την ονομασία βούτυρο μόνον εφόσον το τελικό προϊόν περιέχει 75 % γαλακτικές λιπαρές ουσίες και παρασκευάσθηκε αποκλειστικά και μόνον με βάση το βούτυρο κατά την έννοια του μέρους Α σημείο 1 του παραρτήματος του κανονισμού (ΕΚ) αριθ. 2991/94 και του προστιθεμένου(-ων) συστατικού(-ων) που αναφέρεται στην περιγραφή.

2. Η ονομασία "βούτυρο" μπορεί να χρησιμοποιηθεί για σύνθετα προϊόντα που περιέχουν λιγότερο από 75 % αλλά τουλάχιστον 62 % γαλακτικές λιπαρές ουσίες εφόσον πληρούνται οι λοιπές απαιτήσεις της παραγράφου 1 και εφόσον η περιγραφή του προϊόντος περιλαμβάνει τον όρο "παρασκεύασμα από βούτυρο".

3. Κατά παρέκκλιση των παραγράφων 1 και 2, η ονομασία "βούτυρο" μπορεί να χρησιμοποιηθεί σε συνδυασμό με ονομασία ή ονομασίες προϊόντων που απαριθμούνται στο παράρτημα ΙΙΙ και περιέχουν 34 % τουλάχιστον γαλακτικές λιπαρές ουσίες.

4. Η χρήση της ονομασίας "βούτυρο" βάσει των παραγράφων 1, 2 και 3 υπόκειται στον όρο να αναγράφεται στη σήμανση και τη συσκευασία των προϊόντων η περιεκτικότητα σε γαλακτικές λιπαρές ουσίες και, εφόσον άλλα προστιθέμενα συστατικά περιέχουν λιπαρές ουσίες, η συνολική περιεκτικότητα σε λιπαρές ουσίες.

5. Ο όρος "παρασκεύασμα από βούτυρο" της παραγράφου 2 και οι ενδείξεις της παραγράφου 4 πρέπει να εμφαίνονται σε περίοπτη θέση και να είναι ευδιάκριτοι και ευανάγνωστοι.»

2. Το άρθρο 4 καταργείται.

3. Το παράρτημα του παρόντος κανονισμού γίνεται παράρτημα ΙΙΙ.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Σεπτεμβρίου 1998.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 19 Μαρτίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 182 της 3. 7. 1987, σ. 36.

(2) ΕΕ L 87 της 2. 4. 1997, σ. 3.

(3) ΕΕ L 299 της 4. 11. 1997, σ. 1.

ΠΑΡΑΡΤΗΜΑ

«ΠΑΡΑΡΤΗΜΑ ΙΙΙ

Προϊόντα που αναφέρονται στο άρθρο 3 παράγραφος 3

>ΘΕΣΗ ΠΗΝΑΚΑ>